turjo4nis/wikipedia-bn-dump-20250701 huggingface dataset:
আইযুল্লাহ ইবনে উবাইদুল্লাহ

আইযুল্লাহ ইবনে উবাইদুল্লাহ ইবনে আমর (মৃত্যু- ৮০ হিজরি) মুহাম্মাদের একজন সাহাবা । তিনি ইয়াযুল্লাহ নামেও পরিচিত ছিলেন।

জন্ম ও বংশ পরিচয় 
৯ম হিজরিতে হুনায়ন যুদ্ধের দিন তিনি জন্মগ্রহণ করেন। তার পিতার নাম উবাইদুল্লাহ ইবনে আমর।

হাদিস বর্ণনা 
আইযুল্লাহ ইবনে উবাইদুল্লাহ বিদ্বান সাহাবাদের মধ্যে অন্যতম ছিলেন। তিনি সিরিয়ায় অবস্থানকালে আবু দারদা আনসারী এর পরেই বিদ্বান ব্যক্তি ছিলেন।

তিনি যাদের থেকে হাদিস বর্ণনা করেছেনঃ

 উমর ইবনুল খাত্তাব
 মুয়াজ ইবনে জাবাল
 আবু দারদা
 উবাদা ইবনুস সামিত
 বিলাল ইবনে রাবাহ
 আবু যারর,
 আওন ইবনে মালিক
 হুযায়ফা ইবনুল ইয়ামান
 সাওবান ইবনে নাজদাহ
 মুয়াবিয়া প্রমুখ সাহাবা থেকে হাদিস বর্ণনা করেছেন।

এবং আইযুল্লাহ ইবনে উবায়দুল্লাহ থেকে যারা হাদিস বর্ণনা করেছেনঃ

 ইমাম যুহরী,
 রাবিয়া ইবনে যায়িদ
 বিশর ইবনে আবদুল্লাহ
 আবু হাযিম ইবনে দিনার
 মাকহুল প্রমুখ তাবেয়ী তার থেকে হাদিস বর্ণনা করেছেন।

মৃত্যু 
আইযুল্লাহ ইবনে উবায়দুল্লাহ ৮০ হিজরিতে মৃত্যুবরণ করেন।

তথ্যসূত্র 

পুরুষ সাহাবা
হাদিস বর্ণনাকারী সাহাবা
১২গো এশিয়া

১২গো এশিয়া (12Go.asia) একটি অনলাইনভিত্তিক পরিবহন সংস্থা। এটির সদর দফতর থাইল্যান্ডের ব্যাংককে অবস্থিত হলেও এটি মূলত একটি সিঙ্গাপুর ভিত্তিক পরিবহন সংস্থা।

ইতিহাস 
১২গো এশিয়া ২০১৩ সালে যাত্রা শুরু করে। প্রথম দিকে এই সংস্থাটি থাইল্যান্ডের রাষ্ট্রীয় রেল পরিষেবার ট্রেনের ও কিছু রুটের বাসের টিকিট বিক্রয় করত৷ অল্প সময়ের মধ্যেই এটি ই-টিকিটিং এর জন্য বহুল জনপ্রিয় ও উপযোগী একটি প্রতিষ্ঠান হিসাবে পরিচিতি লাভ করে।

১২গো এশিয়া ২০১৪ সালে ডিজিটাল ইনোভেশন এশিয়া এওয়ার্ড অনুষ্ঠানে সর্বাধিক প্রভাববিস্তারকারী আধুনিক পদ্ধতি শ্রেণিতে পুরস্কার লাভ করে।

২০১৭ সালের শেষের দিকে বুকিং এজেন্সিটি ৩৮০টি অপারেটর এবং ৩০০০টি স্টেশনে যোগাযোগ স্থাপনে সক্ষম হয়। এছাড়াও বুকিং এজেন্সিটি তেত্রিশ হাজারেরও বেশি গ্রাহক পর্যালোচনা লাভ করে। ২০১৩ সালে প্রতিষ্ঠিত হওয়ার পর থেকেই প্রতিষ্ঠানটি অতি দ্রুত বিস্তৃতি লাভ করে। বর্তমানে দশটি দেশের এর কার্যক্রম চালু রয়েছে।

২০১৮ সালের এপ্রিল মাসে বুকিং এজেন্সিটি তাদের এক মিলিয়ন গ্রাহক এই মাইলফলক অতিক্রম করে। বর্তমানে তাদের বিস্তৃতি ৪৮০টি পরিবহন সংস্থার গন্ডী অতিক্রম করেছে। তারা এখন প্রতিদিন গড়ে ২ লাখ ৫০হাজারটি গন্তব্য নিয়ন্ত্রণ করে থাকে।

পরিষেবা 
১২গো এশিয়া দুটি মূল ধরনের ব্যবসায়ের উপর ভিত্তি করে পরিচালিত হয়। যথা: 
বি টু বি (বিজনেস টু বিজনেস)
বি টু সি ''(বিজনেস টু কাস্টমেয়ার)

সংস্থাটি ফ্লাইট, ট্রেন, বাস, ফেরি এবং ট্যাক্সির জন্য অনলাইন টিকিট, এমনি পার্শ্ববর্তী দেশগুলিতে আন্তঃসীমান্তের সম্মিলিত রুটে যাত্রার সুবিধাও দেয়।

বিস্তৃতি  
তারা ১০টি দেশে পরিষেবা প্রদান করে। এগুলো হল-
থাইল্যান্ড, 
কম্বোডিয়া, 
ভিয়েতনাম, 
লাওস, 
মায়ানমার, 
মালয়েশিয়া, 
সিঙ্গাপুর, 
ফিলিপাইন, 
ভারত এবং 
চীন।
থাইল্যান্ড, মালয়েশিয়া এবং ভিয়েতনামে ১২গো এশিয়া বহুল জনপ্রিয় ও এই দেশগুলি এদের পরিষেবার মান অন্যসব দেশের থেকে ব্যপক বিস্তৃত।

তথ্যসূত্র

বহিঃসংযোগ 

Online travel agencies
Online companies of Thailand
Transport companies of Thailand
Companies of Singapore
Travel ticket search engines
জম্মু ও কাশ্মীর এবং লাদাখ উচ্চ আদালত

জম্মু ও কাশ্মীর হাইকোর্ট প্রকৃতপক্ষে জম্মু ও কাশ্মীর এবং লাদাখের উচ্চ আদালত।১৯২৮ সালে জম্মু কাশ্মীরের মহারাজা কর্তৃক এক ঘোষণা অনুসারে বিশেষ অধিকারবলে এটি প্রতিষ্ঠিত হয়েছিল। জম্মু ও কাশ্মীরে ঋতু পরিবর্তনের সাথে সাথে রাজধানীও পরিবর্তিত হয়। এ রাজ্যের গ্রীষ্মকালীন রাজধানী হল শ্রীনগর ও শীতকালীন রাজধানী হল জম্মু। তাই আদালতের স্থানও এই অনুসারে পরিবর্তিত হয়। আদালতটিতে মোট ১৭ জন অনুমোদিত বিচারক রয়েছেন যার মধ্যে ১৩ জন স্থায়ী বিচারক এবং ৪ জন অতিরিক্ত বিচারক।

ইতিহাস 
১৯২৮ সালের ২রা মার্চ জম্মু কাশ্মীরের মহারাজার জারিকৃত আদেশ নং -১ এর ভিত্তিতে জম্মু ও কাশ্মীরের উচ্চ আদালত প্রতিষ্ঠিত হয়েছিল। তিনি লালা কানওয়ার সাঁইকে প্রথম প্রধান বিচারপতি এবং লালা বোধ রাজ সওহনি এবং খান সাহেব আগা সৈয়দ হোসেনকে নিম্নপদস্থ বিচারক নিযুক্ত করেছিলেন। উচ্চ আদালতের আসনগুলি তখন জম্মু ও শ্রীনগরে ছিল। ১৯৪৩ সালের ১০ সেপ্টেম্বর মহারাজা আদালতটিকে বিশেষ অধিকার প্রদান করেছিলেন। খান সাহেব আগা সৈয়দ হোসেন উচ্চ আদালতটির প্রথম মুসলিম বিচারক ছিলেন। মহারাজার শাসনামলেই তিনি জম্মু ও কাশ্মীরের মুখ্যমন্ত্রী ও বিচারমন্ত্রীর পদ থেকে অবসর গ্রহণ করেছিলেন। ২০১৮ সালের আগস্টে জম্মু ও কাশ্মীর উচ্চআদালতে প্রথম এবং দ্বিতীয় মহিলা বিচারক যোগদান করেন। সিন্ধু শর্মা জম্মু ও কাশ্মীর উচ্চ আদালতের বিচারক হিসেবে যোগদান করেন এবং বিচারপতি গীতা মিত্তাল  প্রধান বিচারপতি হিসাবে নিযুক্ত হন।

২০১৯ সালের আগস্টে ভারতীয় সংসদের উচ্চ ও নিম্ন উভয় কক্ষে একটি পুনর্গঠন বিল পাস হয়। বিলে বিদ্যমান বিধিসমূহে জম্মু ও কাশ্মীর রাজ্যকে দুটি কেন্দ্রশাসিত অঞ্চল হিসেবে পুনর্গঠন করা হয়েছে। এদের একটি হলো জম্মু ও কাশ্মীর (কেন্দ্রশাসিত অঞ্চল) এবং অপরটি হলো লাদাখ। বিলটি ৩১শে অক্টোবর,২০১৯ থেকে কার্যকর হয়। পূর্বে প্রতিষ্ঠিত জম্মু ও কাশ্মীর উচ্চ আদালতটি বর্তমানে উভয় কেন্দ্রশাসিত অঞ্চলেরই উচ্চ আদালত হিসেবে বিচারকার্য পরিচালনা করছে।

বর্তমান প্রধান বিচারপতি 
বিচারপতি গীতা মিত্তাল ১১ই আগস্ট ২০১৮ ইং তারিখে জম্মু ও কাশ্মীর উচ্চ আদালতের প্রধান বিচারপতি হিসাবে শপথ গ্রহণ করেন।

প্রাক্তন প্রধান বিচারপতিদের তালিকা

তথ্যসূত্র

আরও পড়ুন 

 ভারতীয় উচ্চ আদালতের এখতিয়ার এবং আসনসমূহ 
 উচ্চ আদালতে বিচারকের শক্তি বৃদ্ধি পেয়েছে

বহিঃসংযোগ 

 জম্মু ও কাশ্মীর হাইকোর্টের অফিসিয়াল ওয়েবসাইট

ভারতের উচ্চ আদালত
জম্মু ও কাশ্মীর সরকার
লাদাখ সরকার
জম্মু এবং কাশ্মীরের ইতিহাস
ভারতের বিচারব্যবস্থা
১৯২৮-এ ভারতে প্রতিষ্ঠিত
ভারতের বিচার বিভাগ
তাজিকিস্তানের জাতীয় প্রতীক

তাজিকিস্তানের বর্তমান জাতীয় প্রতীকটি তাজিক-সোভিয়েত সমাজতান্ত্রিক প্রজাতন্ত্রের জাতীয় প্রতীকের পরিবর্তিত সংস্করণ। সোভিয়েত ইউনিয়নের পতনের পর ১৯৯১ সাল পর্যন্ত তাজিক-সোভিয়েত সমাজতান্ত্রিক প্রজাতন্ত্রের প্রতীকটি ব্যবহৃত হয়।

ইতিহাস 
রুশ বিপ্লবের আগে সোভিয়েত ইউনিয়নের তাজিকিস্তান তুর্কিস্তানের অন্তর্ভুক্ত ছিল। তুর্কিস্তানের প্রতীক হিসাবে যে প্রতীকটি ব্যবহার করা হত তাতে ব্লাজোনড অর্থাৎ ইউনিকর্নদের জন্য উপযুক্ত পরিবেশে একটি কালো ইউনিকর্ন সোনার ঢাল নিয়ে আছে এমন একটি প্রতিকৃতি ছিল। তবে তাজিকিস্তানের নিজস্ব কোনও প্রতীক ছিল না। অন্যান্য সোভিয়েত প্রজাতন্ত্রগুলোর মতো তাজিকিস্তানের প্রতীকও ছিল তাজিক-সোভিয়েত সমাজতান্ত্রিক প্রজাতন্ত্রের জাতীয় প্রতীক।

পারস্যের সাথে তাজিকিস্তানের ঐতিহ্যগত এবং সাংস্কৃতিক মিল রয়েছে। ১৯৯২-৯৩ সাল পর্যন্ত স্বাধীন তাজিকিস্তানের প্রথম প্রতীকটিতে সিংহ এবং সূর্যের প্রতীক ছিল যা পারস্যের ঐতিহাসিক প্রতীককে নির্দেশ করে। ইমোমালি রহমান সরকার ১৯৯২ সালের শেষের দিকে ক্ষমতায় এসেছিলেন। ক্ষমতায় আসার পরে তিনি জাতীয় প্রতীককে এর বর্তমান সংস্করণে পরিবর্তিত করেন। অন্যান্য সোভিয়েত ইউনিয়ন হতে সৃষ্ট প্রজাতন্ত্রের প্রতীকগুলির মতোই তাজিকিস্তানের বর্তমান প্রতীকটিও অক্টোবর বিপ্লবের পূর্বাভাস দেয় ও সোভিয়েত ইউনিয়নের কিছু ঐতিহাসিক উপাদান আজও বহন করে চলছে।

বিবরণ 
প্রতীকটির মাঝে একটি মুকুট রয়েছে যা থেকে জ্যোতি বের হচ্ছে। প্রতীক কেন্দ্রে যে মুকুট ব্যবহার করা হয়েছে আর তাজিকিস্তানের জাতীয় পতাকায় যে মুকুট ব্যবহার করা হয়েছে তা মূলত একই। মুকুটের ফার্সি প্রতিশব্দ তাজ। আর এই তাজ শব্দ থেকে তাজিক এবং তাজিক থেকে তাজিকিস্তান নামটি এসেছিল বলে ধারণা করা হয়। প্রতীকটির নিচের দিকে একটি বই রয়েছে যা দেশের মানুষের উচ্চশিক্ষা ও জ্ঞানের নির্দেশক। বইটির একটু উপরে পামির পর্বতমালার প্রতিকৃতি রয়েছে। প্রতীকটি একদিকে তুলা এবং অন্যদিকে গম দ্বারা সৃষ্ট মালা বক্রভাবে প্রতীকটিকে বেষ্টন করে আছে। গম ও তুলার মালাটিকে জাতীয় লাল-সাদা-সবুজ রঙের একটি ব্যানার বেষ্টন করে আছে। সোভিয়েত ইউনিয়ন তার জাতীয় প্রতীকে লাল রঙ ব্যবহার করত বলে তার পরিবর্তে লাল, সাদ ও সবুজ রঙ ব্যবহার করা হয়েছে। প্রতীকের নিচের দিকে রাশিয়ান এবং তাজিক ভাষায় লিখিত তাজিকিস্তানের মূলমন্ত্র বিশ্বের সকল শ্রমিক, এক হও! লেখা হয়েছে।

চিত্রশালা

আরও দেখুন 
 তাজিক-সোভিয়েত সমাজতান্ত্রিক প্রজাতন্ত্রের প্রতীক

তথ্যসূত্র

বহিঃসংযোগ 

 Heraldicum.ru   - তাজিকিস্তানের প্রতীক 

তাজিকিস্তানের জাতীয় প্রতীক
থাইল্যান্ডের জাতীয় প্রতীক

থাইল্যান্ডের জাতীয় প্রতীকে  () বলা হয় ফ্রা খ্রুট ফা (আরটিজিএস ট্রান্সক্রিপশন; ; "গরুড় বাহন হিসাবে") এটি আনুষ্ঠানিকভাবে  গৃহীত হয়েছে ১৯১১ সালে রাজা ভজিরাভুধ (ষষ্ঠ রামা) দ্বারা। যাইহোক, কাল্পনিক জীব হিসেবে ব্যবহার করা হয়েছে এই  প্রতীক,  এবং এই প্রতীক থাইল্যান্ডে কয়েক শতাব্দী ধরে ব্যবহার হয়ে আসছে। এই গরুড় চিহ্ন সীলমোহরে ব্যবহার করা হয় , যা দ্বারা  থাইল্যান্ডের রাজা এবং থাইল্যান্ডের সরকারের পরিচয় দিতে অফিসিয়াল নথি হিসেবে এবং তার প্রধান প্রতীক হিসাবে ব্যবহার হয়ে থাকে।

এই গরুড় একটি পৌরাণিক পশু যা নিয়ে হিন্দু এবং বৌদ্ধদের ঐতিহ্য।

প্রতীক 

এই গরুড় একটি পাখির মতো পৌরাণিক পশু যা নিয়ে হিন্দু এবং বৌদ্ধ ঐতিহ্য। গরুড় একটি বড় জীব যার অর্ধেক মানুষ এবং অর্ধেক-পাখি।

ঐতিহাসিক প্রতীক

সিয়ামের বাহিনীর কোট

১৮৭৩ সাল থেকে ১৯১০ সাল পর্যন্ত, একটি হেরাল্ডিক ধরনের কোট সিয়ামের জাতীয় প্রতীক হয়ে উঠেছিল। 

বর্তমান প্রতীকটি এই প্রতীক থেকে মৌলিকভাবে আলাদা, যা ইউরোপীয় হেরাল্ড্রি এর প্রভাব অনুসারে ১৮৯৭ সালে রাজা রাম দ্বারা প্রবর্তিত হয়েছিল। অস্ত্রের কোটের ছবিতে আপনি একটি ট্রাইডেন্টের সাথে একটি ঢাল দেখেন, যার উপরে গ্রেট বিজয়ী মুকুট টাওয়ার এবং উভয় পাশে রয়েছেন - দুই হেরাল্ডিক সিংহরা রয়েল ছাতা ধরে। এই রাজা এর প্রতীক - জাতি, রাজকীয় রাজবংশ এবং তাদের মর্যাদা রক্ষাকর্তা।

তথ্যসূত্র
মালিক কাফুর

মালিক কাফুর (১৩১৬ সালে মৃত্যু) দিল্লি সুলতান আলাউদ্দিন খিলজির একজন সেনাপতি ছিলেন। তিনি ছিলেন একজন খোঁজা করা দাস, খিলজির দাসী সেনাপতি হিসেবেই তিনি ছিলেন সম্যধিক পরিচিত। ১২৯৯ সালে আলাউদ্দিন খিলজি গুজরাত দখল করেন এবং তার সেনাপতি নুসরাত খান এই মালিক কাফুরকে নিজের দাস বানান। কাফুর ১৩০০ শতাব্দীর শুরুর দিকে খ্যাতিমান হয়ে ওঠেন।

১৩০৬ সালে ভারতে মঙ্গলীয়রা আক্রমণ করলে কাফুর আলাউদ্দিনের সেনাবাহিনী পরিচালনা করে মঙ্গোলীয়দেরকে কঠোর শাস্তি দিয়েছিলেন। কাফুরের খ্যাতি আরো ভালো করে ছড়ায় যখন তিনি আলাউদ্দিন খিলজির দেবগিরি বিজয়তে সেনাবাহিনী পরিচালনা করেন ১৩০৮ সালে, ১৩১০ সালে ওয়ারাঙ্গাল এলাকা দখল কাফুরই করেন এবং দ্বৈরাসমুদ্রা ১৩১১ সালে বিজিত করেন তিনি। কাফুর পান্ড্য রাজবংশের সেনাবাহিনীকেও পরাজিত করেছিলেন, তিনি সব যুদ্ধ থেকে বিভিন্ন জিনিসপত্র যেমনঃ সোনাগয়না, হাতি এবং ঘোড়া নিজের সেনাদের অধীনে নিয়ে ওগুলো দিল্লি সুলতানকে দিতেন।

১৩১৩-'১৫ সাল কাফুর দেবগিরিতে আলাউদ্দিনের গভর্নর হিসেবে কাজ করেন। ১৩১৫ সালে আলাউদ্দিন বেশি অসুস্থ হয়ে পড়লে কাফুরকে দিল্লিতে ডাকা হয় এবং কাফুর নায়েব (ভাইস রয়) এর দায়িত্ব পান। আলাউদ্দিন মারা গেলে তার ছেলে শিহাবউদ্দিন ওমরকে তার জায়গায় বসান কাফুর। মাত্র এক মাস শিহাব সিংহাসনে ছিলেন এবং তাকে আলাউদ্দিনের সাবেক দেহরক্ষীরা মেরে ফেলে, সঙ্গে সঙ্গে কাফুরও খুন হন। আলাউদ্দিনের বড় পুত্র মোবারক শাহ এরপর রাজার পদে বসেন।

পূর্ব জীবন এবং কর্ম জীবন
কাফুরের আসল নাম জানা যায়না, ভারতে মুসলিম শাসকদের দাপট বাড়লে নির্যাতিত হয়ে বহু হিন্দু ইসলাম ধর্মে ধর্মান্তরিত হয়, মালিক কাফুর তাদেরই একজন ছিলেন, তাকে খোঁজা করা হয়েছিলো যাতে তিনি নারীদের দেখাশোনা করতে গিয়ে কোনো যৌনকর্ম না করতে পারেন।

১২৯৯ সালে আলাউদ্দিন খিলজি (দিল্লি সুলতান) তার সেনাপতি নুসরাত খানকে গুজরাত দখলের জন্য পাঠান এবং নুসরাতের সেনাবাহিনী অনেক মানুষকে আটকায় যাদের মধ্যে কাফুরও ছিলেন, পরে কাফুর ইসলাম ধর্ম গ্রহণ করে এবং তাকে দিল্লিতে আলাউদ্দিনের কাছে আনা হয়।

বহিঃসংযোগ

গ্রন্থপঞ্জি
 
 

পাকিস্তানের ইতিহাস
ভারতের ইতিহাস
ভারতের সামরিক ইতিহাস
হিন্দুধর্ম থেকে ইসলামে ধর্মান্তরিত
ভারতীয় মুসলিম
১৩১৬-এ মৃত্যু
সাইপ্রাস এয়ারওয়েজ

সাইপ্রাস এয়ারওয়েজ সাইপ্রাসের একটি বিমান সংস্থা। এটি চার্লি এয়ারলাইনস নামেও পরিচিত। সাইপ্রাস এয়ারওয়েজের সদর দফতর লারনাকা আন্তর্জাতিক বিমানবন্দরে অবস্থিত।

ইতিহাস 
২০১৬ সালে এস৭ এয়ারলাইনস চার্লি এয়ারলাইনস নামে একটি সাইপ্রাসীয় বিমান সংস্থা চালু করার পরিকল্পনা ঘোষণা করে। ২০১৬ সালে চালু হওয়ার দশ বছরের মাথায় সাইপ্রাস এয়ারওয়েজ দেওলিয়া হয়ে যায়। একই বছর, জুলাই মাসে সাইপ্রাস এয়ারওয়েজ দেউলিয়ার হয়ে যাওয়ায় এস৭ এয়ারলাইনস এর ট্রেডমার্ক স্বত্ত্ব কিনে নেয়। এস৭ এয়ারলাইনস সাইপ্রাস এয়ারলাইনসকে কিনে নেওয়ায় এর বিস্তৃতি ইউরোপে ছড়িয়ে পড়ে। ৪ই মার্চ ২০১৭ সালে এয়ারলাইনটি লার্নাকা আন্তর্জাতিক বিমানবন্দর থেকে হেরাকিলন আন্তর্জাতিক বিমানবন্দরে একটি পরীক্ষামূলক বিমান উড্ডয়ন করায়। এই উড্ডয়নে অংশ নিয়েছিল এয়ারবাস এ৩১৯-১০০। পরীক্ষামূলক উড্ডয়নে সফল হওয়ায় এটি বাণিজ্যিকভাবে বিমান পরিবহন পরিচালনা করার জন্য অনুমতি পায়।
১৪ই মার্চ, ২০১৭ সালে সাইপ্রাস বেসরকারী বিমান চলাচল সংস্থা সাইপ্রাস এয়ারওয়েজকে বাণিজ্যিক পরিষেবা শুরু করার অনুমতি স্বরূপ একটি শংসাপত্র প্রদান করে।

প্রতীক 
সাইপ্রাস এয়ারওয়েজের প্রতীকে একটি জলপাই শাখা আছে যা সাইপ্রাসের জাতীয় প্রতীক।

গন্তব্য 
সাইপ্রাস এয়ারলাইনস নিম্নলিখিত গন্তব্যগুলোতে নিয়মিত যাত্রী পরিষেবা দান করে:

বন্ধুপ্রতিম বিমান সংস্থা 
চার্লি এয়ারলাইনস নিম্নলিখিত বিমান সংস্থাগুলির সাথে কোড আদানপ্রদান করে-

 ব্লু এয়ার 
 বুলগেরিয়া এয়ার 
 কাতার এয়ারওয়েজ 
 এস৭ এয়ারলাইনস

বহর 

২০১৯ সালের আগস্ট মাস পর্যন্ত সাইপ্রাস এয়ারওয়েজের বহরটি নিম্নলিখিত বিমানগুলি নিয়ে গঠিত:

তথ্যসূত্র 

 সাইপ্রাস এয়ারক্রাফ্ট 30 জুন, 2017 তে নিবন্ধন করুন   ,  মাধ্যমে 14 জুলাই 2017 পুনরুদ্ধার করা হয়েছে 

২০১৬-এ প্রতিষ্ঠিত
সাইপ্রাসের বিমান পরিবহন সংস্থা
অর্জুন চরণ হেমব্রম

অর্জুন চরণ হেমব্রম হলেন ভারতের ওড়িশার একজন সাঁওতালি লেখক ও ব্যাংকার। তিনি ২০১৩ সালে সাহিত্য অকাদেমি পুরস্কার লাভ করেন।

জীবনী 
অর্জুন চরণ হেমব্রম ১৯৫২ সালে উড়িষ্যার ময়ুরভঞ্জ জেলার ঘাটকুয়ানরিতে জন্মগ্রহণ করেন। তিনি সাঁওতালি সাহিত্য সাময়িকী চাই চম্পা র প্রতিষ্ঠাতা সম্পাদক। এছাড়া, তিনি সাঁওতালি সাহিত্য সাময়িকী বাহাবোঙ্গা বের করেছেন।

অর্জুন চরণ হেমব্রম ২০১৩ সালে তার রচিত চান্দা বোঙ্গা কাব্যগ্রন্থের জন্য সাহিত্য অকাদেমি পুরস্কার লাভ করেন। তার রচিত লাদে সারজোম ও চান্দা বোঙ্গা শিরোনামের দুইটি গ্রন্থ উত্তর উড়িষ্যা বিশ্ববিদ্যালয় এবং সংঘ লোক সেবা আয়োগের পাঠ্যক্রমের অন্তর্ভুক্ত।

তথ্যসূত্র 

জীবিত ব্যক্তি
১৯৫২-এ জন্ম
সাঁওতালি লেখক
সাহিত্য অকাদেমী পুরস্কার বিজয়ী
ভারতীয় লেখক
সাঁওতালি ব্যক্তি
মার‍্যু বিভাগ (তুর্কমেনিস্তান)

মার‍্যু (, Мары велаяты) হলো তুর্কমেনিস্তানের একটি প্রশাসনিক বিভাগ। এটি দেশের দক্ষিণ-পূর্বাঞ্চলে আফগানিস্তানের সীমান্ত ঘেঁষে অবস্থিত। এর রাজধানী হল মার‍্যু। এর আয়তন প্রায় ৮৭,১৫০ বর্গ কিলোমিটার এবং জনসংখ্যা প্রায় ১,৪৮০,৪০০ (২০০৫ সালের হিসাব অনুযায়ী)। এর জনসংখ্যার গড় ঘনত্ব প্রতি বর্গ কিলোমিটারে ১৫ জন। তবে সবচেয়ে উন্নত মরুদ্যানের দিকে ঘনত্ব প্রতি বর্গকিলোমিটারে ১৫০-২০০তে পৌঁছায়।

২০০০ সালে, মার‍্যু অঞ্চলের জনসংখ্যা তুর্কমেনিস্তানের মোট জনসংখ্যার ২৩%। এই জনসংখ্যার ১৯% পেশাজীবী, ২৬% কৃষি উৎপাদনের সাথে যুক্ত (মান অনুসারে) এবং ২১% শিল্প উৎপাদনের সাথে জড়িত। এই অঞ্চলের প্রধান শিল্পগুলির মধ্যে প্রাকৃতিক গ্যাস উত্তোলন (আইওলোটান গ্যাস ক্ষেত্র), বিদ্যুৎ উৎপাদন, তৈরি পোশাক, মাদুর বুনন, রাসায়নিক ও খাদ্য শিল্প অন্তর্ভুক্ত। ২০০১ সালে এটি তুর্কমেনিস্তানের মোট বিদ্যুৎ উৎপাদনের ৭৩% এবং প্রাকৃতিক গ্যাস উত্তোলনের ২৬% এখানে সম্পন্ন হয়।

মার‍্যু অঞ্চলে কৃষিক্ষেত্রগুলো কারাকুম খাল থেকে পানি পায়। এই খালটি প্রদেশের মধ্য দিয়ে পূর্ব থেকে পশ্চিমে প্রবাহিত হয় এবং মুরগাব নদীর সাথে মিলিত হয়ে উত্তর-দক্ষিণ দিকে প্রবাহিত হয়ে আফগানিস্তান থেকে প্রদেশে প্রবেশ করে। প্রদেশটির উত্তরের অংশটি মধ্য এশীয় দক্ষিণ মরুভূমি বাস্তুতন্ত্রের মধ্যে অবস্থিত। এই প্রদেশের দক্ষিণাঞ্চলটি পেস্তা এবং মরুভূমির স্যাভানা অঞ্চলে অবস্থিত, বিশ্ব বন্যজীব তহবিল মাধ্যমে বাখখিজ-কারাবিলকে আধা-মরুভূমি হিসাবে শ্রেণিবদ্ধ করা হয়েছে।

মার‍্যু প্রদেশের মূল প্রত্নতাত্ত্বিক আকর্ষণ প্রাচীন মার্ভ, যা ইউনেস্কোর বিশ্ব ঐতিহ্য স্থান হিসেবে স্বীকৃতি পেয়েছে। এটি প্রাচীন রেশম পথের অন্যতম রক্ষিত মরুশহরগুলির মধ্যে একটি।

মার‍্যু হলো মার‍্যু অঞ্চলের রাজধানী। এটি কারাকুম খালের কাছে মুরগাব নদীর সংযোগস্থলে অবস্থিত। অন্যান্য প্রধান শহরগুলি হলো আফগানিস্তানের সীমান্তবর্তী বারামালি (), ইয়োলোতেন (Iolotan, ), এবং সেরেহাবাত (, পূর্বে , )।

জেলা শহর 
২০১৭ সালের ১লা জানুয়ারির হিসাবে, মার‍্যু প্রদেশ (Mary welaýaty) ১১ টি জেলায় () বিভক্ত:

 বারামালি জেলা
 গারাগুম জেলা
 মার‍্যু জেলা
 মুরগাপ জেলা
 ওগুজান জেলা
 সাকারেজে জেলা
 সেরেটাবাত জেলা (পূর্বে গুগা বা কুয়েকা)
 তাগাতবাজার জেলা
 তারকমেঙ্গালা জেলা
 ওয়েকিলবাজার জেলা
 ইলুয়েটেন জেলা
২০১৭ সালের ১লা জানুয়ারির হিসাবে, প্রদেশটিতে 8টি শহর (города or şäherler), ১৪টি নগর(посёлки or şäherçeler), ১৪৩টি গ্রামীণ বা গ্রাম পরিষদ (сельские советы or geňeşlikler) এবং ৩২৯টি গ্রাম (села, сельские населенные пункты or obalar) অন্তর্ভুক্ত।।

 শহর:
 বারামালি
 মার‍্যু
 মুরগাপ
 সাকারেজ
 লিয়াটিক
 সেরেটাবাত (পূর্বে গুগা বা কুয়েকা)
 তারকমেঙ্গালা
 ইলোটিন

আরো দেখুন 
আহাল প্রদেশ

তথ্যসূত্র

বহিঃসংযোগ 
 ওপেনস্ট্রিটম্যাপ উইকি: মার‍্যু প্রদেশ
 ওপেনস্ট্রিটম্যাপ উইকি: তুর্কমেনিস্তানের জেলাসমূহ

মার‍্যু অঞ্চল
তুর্কমেনিস্তানের বিভাগ
খোরাসান
শ্যাম সুন্দর বেসরা

শ্যাম সুন্দর বেসরা হলেন ভারতের পশ্চিমবঙ্গের একজন সাঁওতালি লেখক ও চাকরিজীবী। তিনি ২০১৮ সালে সাহিত্য অকাদেমি পুরস্কার লাভ করেন। তিনি "জিবি রারেক" ছদ্মনামে লিখে থাকেন।

জীবনী
শ্যাম সুন্দর বেসরা ১৯৬১ সালের ১২ ফেব্রুয়ারি পশ্চিমবঙ্গের পুরুলিয়া জেলার রামকানালিতে জন্মগ্রহণ করেন। তিনি ১৯৮৭ সালে হিন্দি সাহিত্য ও সাঁওতালিতে স্নাতকোত্তর ডিগ্রি লাভ করেন। তিনি পূর্ব রেলের আসানসোল বিভাগে প্রধান টিকিট পরিদর্শক পদে কর্মরত আছেন।

সাহিত্যকর্ম
পড়াশোনা শেষ করে 'হোর সংবাদ' নামে একটা পত্রিকা সম্পাদনা শুরু করেন শ্যাম সুন্দর বেসরা। কবিতা, গল্প ও উপন্যাস মিলিয়ে তাঁর ৭টি বই আছে। শ্যাম সুন্দর বেসরা ২০১৮ সালে তার উপন্যাস মারোম এর জন্য সাহিত্য অকাদেমি পুরস্কার লাভ করেন। তার রচিত দুইটি গ্রন্থ দুল্লার খাতির এবং দামিন রিয়া (উদাস) কাহানি কো সিধু কানু মুর্মু বিশ্ববিদ্যালয়ের স্নাতকোত্তর পাঠ্যক্রমের অন্তর্ভুক্ত।

সম্মাননা
তাঁকে ১৯৯২ সালে আম্বেদকর ফেলোশিপ ও নয়াদিল্লি থেকে ১৯৯৭ সালে ভারতীয় দলিত সাহিত্য অ্যাকাডেমি সম্মানিত করা হয়। এ ছাড়াও মধ্যপ্রদেশের ভোপাল ও ঝাড়খণ্ডের দুমকা এবং ওড়িশা থেকে একাধিক সম্মান জানানো হয় তাকে। ২০১৭ সালে সাঁওতালি ফিল্ম অ্যাসোসিয়েশন থেকেও তাঁকে বিশেষ সম্মান জানানো হয়।

তথ্যসূত্র

জীবিত ব্যক্তি
পুরুলিয়া জেলার ব্যক্তি
১৯৬১-এ জন্ম
সাঁওতালি লেখক
সাহিত্য অকাদেমী পুরস্কার বিজয়ী
ভারতীয় লেখক
ভারতীয় বেসামরিক কর্মচারী
পশ্চিমবঙ্গের লেখক
বঢ়ো বহু

বঢ়ো বহু হচ্ছে একটি ভারতীয় হিন্দি রোমান্টিক নাটক টেলিভিশন ধারাবাহিক, যেটি অ্যান্ডটিভিতে প্রচারিত হয়েছে। এই অনুষ্ঠানের প্রথম পর্বটি ২০১৬ সালের ১২ই সেপ্টেম্বর তারিখে প্রচারিত হয়েছিল। এই ধারাবাহিকটি সানি সাইড আপ এবং হাম তুম টেলিফিল্মস দ্বারা প্রযোজিত হয়েছে। এই ধারাবাহিকে কোমল এবং লখন নামে প্রধান চরিত্রে যথাক্রমে রাইতাশা রাথোড় এবং প্রিন্স নারুলা অভিনয় করেছেন। এই ধারাবাহিকটির শেষ পর্বটি ২০১৮ সালের ১৭ই মে তারিখে প্রচারিত হয়েছিল। এটি কন্নড় ভাষায় "ব্রহ্মগন্টু" নামে, তামিল ভাষায় "ওরু উরলা ওরু রাজাকুমারী" নামে, মালয়ালম ভাষায় "স্বাথি নক্ষত্রম চোঠি" নামে এবং তেলুগুতে "গুন্দাম্মা কাঁথা" নামে প্রচারিত হয়েছে।

অভিনয়ে

প্রধান চরিত্র
রাইতাশা রাথোড় – কোমল "বঢ়ো"
 প্রিন্স নারুলা – লাখা রঘুবীর সিং আহলাওয়াত (লাকি), বঢ়োর স্বামী
 আরহান খান – রানা সিং আহলাওয়াত, লাকির চাচাতো ভাই
 অন্তরা ব্যানার্জি – পিঙ্কি রানা সিং আহলাওয়াত, রানার স্ত্রী
 পঙ্কজ ধীর – রঘুবীর সিং আহলাওয়াত, লাকির বাবা
 জয়া ওঝা – মালতি, লাকির মা
 করমবীর চৌধুরী – কৈলাশ সিং আহলওয়াত, রঘুবীরের বড় ভাই, রানার বাবা
সঙ্গীতা পানওয়ার – কামলা কৈলাশ সিং আহলওয়াত, কৈলাশের স্ত্রী
আশীমা খান/নিশি সিং – প্রজ্ঞা বরদান সিং, রানার বোন

সহকারী চরিত্র
 জুহি আসলাম – ছোটো সিং আহলাওয়াত, লাকি, রানা এবং প্রজ্ঞার মাসি, কৈলাশ এবং রঘুবীরের ছোট বোন
 আরশা গোস্বামী – ভরপাই
 গীতা উদেশী – যমুনা, বঢ়ো এবং বরদানের মা
 রুপা গাঙ্গুলী – পায়েল, বঢ়োর ভাবী
 জীনা ভাটিয়া – লক্ষ্মী, পায়েলের মা
 জসবিন্দর কুমার – জীতেশ, লাকির বন্ধু
 অঙ্কুশ ভাস্কর – অজয়, লাকির বন্ধু
 পরশ ছাবড়া – তেজিন্দর সিং (তেজি/জাট্টা), প্রজ্ঞার সাবেক প্রেমিক
 শাগুন পান্ডে – বরদান সিং, বঢ়োর ভাই, প্রজ্ঞার স্বামী

বিশেষ চরিত্র
ঘনশ্যাম তিলাওয়াত – সাবেক গ্রাম প্রধান
রাজীব সিং – সংগ্রাম সিং 
স্বপ্না নাহার – সিতা
কণিকা মান – তিতলি (২০১৮)
জেসমিন দেলিকান – মার্জারি (২০১৬)
অঙ্কির আরোরা – বলবিন্দর সিং, রানার রেসলিং কোচ (২০১৭)
স্বেতা মেহতা – লাবিনা, বঢ়োর রেসলিং কোচ (২০১৭)
রাম মেহের জাংরা – প্রযোজক কাপুর (২০১৭)
জয়া ভট্টাচার্য – সুষমা (২০১৮)
আরজে আলোক – রেডিও জকি (২০১৭)

তথ্যসূত্র

বহিঃসংযোগ
প্রাতিষ্ঠানিক ওয়েবসাইট

২০১০-এর শতাব্দীর ভারতীয় টেলিভিশন অনুষ্ঠান
২০১৬-এ অভিষিক্ত ভারতীয় টেলিভিশন ধারাবাহিক
হিন্দি ভাষার টেলিভিশন অনুষ্ঠান
ভারতীয় নাটক টেলিভিশন অনুষ্ঠান
ভারতীয় টেলিভিশন নাটক
অ্যান্ডটিভি টেলিভিশন অনুষ্ঠান
২০১৮-এ সমাপ্ত ভারতীয় টেলিভিশন ধারাবাহিক
ভারতীয় নাট্য টেলিভিশন ধারাবাহিক
আদিত্য কুমার মান্ডি

আদিত্য কুমার মান্ডি হলেন একজন ভারতীয় সাঁওতালি সাহিত্যিক। তিনি ২০১১ সালে সাহিত্য অকাদেমি পুরস্কার লাভ করেন। তিনি সেন্ট্রাল ইন্ডাস্ট্রিয়াল সিকিউরিটি ফোর্সে কর্মরত আছেন।

জীবনী 
আদিত্য কুমার মান্ডির বয়স যখন ১২ বছর তখন তার পরিবারকে একঘরে করা হয়েছিল। কেননা, তার বাবা অন্য কৃষকের কাছ থেকে দুই বিঘা জমি খরিদ করেছিল। তাদের রীতি অনুসারে, তারা শুধু পূর্বপুরুষদের জমির মালিক হতে পারে। এরপর, বাঁকুড়া জেলার বুরুঘুটু গ্রামে বসবাসকারী তার পরিবারকে দুর্ভোগের সম্মুখীন হয়। তারা কারো সাথে কথা বলতে পারত না। এমনকি, তাদেরকে গ্রামে অবস্থিত কুয়া থেকে পানি সংগ্রহ কর‍তে পারত না। এছাড়া, কেড়ে নেওয়া হয় তাদের জমি। একদিন তার বাবা বাড়ি ছেড়ে চলে যান। এরপর, তার বাবা আর ফিরে আসেন নি। তার মতে, এই ঘটনা তাকে লেখালেখি আরম্ভ করতে উদ্বুদ্ধ করেছে।

আদিত্য কুমাত মান্ডি রচিত প্রথম কবিতা আম দো ওখাল কা। তার রচিত বাঞ্চাও লারহাই কাব্যগ্রন্থের জন্য তিনি ২০১১ সালে সাহিত্য অকাদেমি পুরস্কার লাভ করেন। ২০১২ সাল পর্যন্ত তার রচিত ১৪ টি গ্রন্থ প্রকাশিত হয়েছিল, তার মধ্যে একটি আত্মজীবনীও বিদ্যমান।

তথ্যসূত্র 

১৯৭০-এর দশকে জন্ম
বাঁকুড়া জেলার ব্যক্তি
সাঁওতালি লেখক
জীবিত ব্যক্তি
সাহিত্য অকাদেমী পুরস্কার বিজয়ী
ভারতীয় লেখক
সাঁওতালি ব্যক্তি
১৯৭৪-এ জন্ম
জম্মু ও কাশ্মীর পুলিশ

জম্মু ও কাশ্মীর পুলিশ বা জে.কে.পি ১৮৭৩ সালে প্রতিষ্ঠিত হয় এবং এটি একটি আইন প্রয়োগকারী সংস্থা যা ভারতের জম্মু ও কাশ্মীরের মধ্যে আইনশৃঙ্খলা রক্ষা ও তদন্ত পরিচালনার প্রাথমিক দায়িত্ব পালন করে থাকে। বিভাগটি ৮৫,৮০৬ বর্গমাইল (২২২,২৬২ বর্গকিলোমিটার) এলাকাজুড়ে দায়িত্ব পালন এবং ২০১১ এর আদমশুমারি অনুযায়ী ১২,৫৪৮,৯২৬ জনগণকে সেবা প্রদান করে। কেন্দ্রশাসিত অঞ্চলটিকে পাকিস্তানের আক্রমণ থেকে সুরক্ষিত রাখতে জে.কে.পি  ভারতীয় সেনাবাহিনী, কেন্দ্রীয় রিজার্ভ পুলিশ বাহিনী এবং ভারতের অন্যান্য আধাসামরিক বাহিনীর সাথে সম্মিলিতভাবে কাজ করে। জে.কে পুলিশ বাহিনী বিভিন্ন সময়ে পাকিস্তান থেকে আগত সন্ত্রাসীদের গ্রেপ্তার করার মাধ্যমে ভারতের অন্যান্য রাজ্যে হামলা ঠেকিয়েছে।

ইতিহাস 
১৮৭৩ সালে প্রথমবারের মতো কোতোয়াল  হিসেবে পরিচিত একজন পুলিশ কর্মকর্তা এবং শ্রীনগর শহরের অধীনে ১৪ জন থানাদারকে  নিয়ে জম্মু ও কাশ্মীর পুলিশ বাহিনী আত্মপ্রকাশ করে। এই পুলিশ বাহিনী চৌকিদার এবং হরকরাদের  সহায়তায় অপরাধ নিয়ন্ত্রণ এবং আইন শৃঙ্খলা পরিস্থিতি দেখাশোনা করত। এদেরকে জনগণ স্বেচ্ছায় তাদের বার্ষিক ফলন (উৎপাদিত কৃষিজাত দ্রব্য) থেকে পারিশ্রমিক প্রদান করত।

১৯১৩ সালে রাজ্যটি একজন ইম্পেরিয়াল পুলিশ (আইপি)  প্রতিনিধির সেবা গ্রহণের জন্য আবেদন করে এবং ১৯১৩ সালের জুন মাসে প্রথম পুলিশ মহাপরিদর্শক হিসেবে মিঃ ব্রডওয়েকে নিযুক্ত করে। তিনি ১৯১৭ সাল পর্যন্ত পুলিশ প্রধান হিসাবে দায়িত্ব পালন করেন এবং অন্যান্য আইপি কর্মকর্তারা তাঁর অধীনে কাজ করতেন।

এরপর থেকেই জম্মু ও কাশ্মীরের পুলিশ বেশ কয়েকবার পুনর্গঠিত হয়েছে। ১৮৮৮-৯০ সালে জম্মু ও কাশ্মীর- এ পুলিশের কর্মচারীর সংখ্যা ছিল ১০৪০, যা ১৯০৩ সালে ১৫৭০ এ উন্নীত করা হয় এবং চল্লিশ বছর পরে, ১৯৪৩-৪৪ সালে জম্মু ও কাশ্মীর পুলিশের সদস্য সংখ্যা বেড়ে দাঁড়ায় ৩১৭৯ জনে এবং বর্তমানে এর সদস্যসংখ্যা ৮৩০০০ ছাড়িয়েছে।

সাংগঠনিক কাঠামো 

জম্মু ও কাশ্মীর পুলিশ, জম্মু ও কাশ্মীর রাজ্য সরকারের স্বরাষ্ট্র মন্ত্রণালয়ের সরাসরি নিয়ন্ত্রণে রয়েছে। জম্মু ও কাশ্মীর পুলিশকে নেতৃত্ব দেন পুলিশ মহাপরিচালক (ডিজিপি) যিনি মূলত একজন সিনিয়র আইপিএস অফিসার।

বিশেষ সংস্থা 

 গোয়েন্দা সংস্থা (অপরাধ শাখা) 
 কমান্ডো ফোর্স 
 সিকিউরিটি ব্যাটালিয়ন 
 বিশেষ অপারেশন গ্রুপ

পরিচালনা পরিষদ 
কর্মকর্তাবৃন্দ

 মহাপরিচালক (পুলিশ) 
 অতিরিক্ত পুলিশ মহাপরিচালক (এডিজিপি) 
 পুলিশ মহাপরিদর্শক (আইজিপি) 
 উপ-মহাপরিদর্শক (ডিআইজি) 
 সিনিয়র পুলিশ সুপার (এসএসপি) 
 পুলিশ সুপার (এসপি) 
 উপ-পুলিশ সুপার (ডিওয়াইএসপি)

উপ-পরিচালক

 পরিদর্শক 
 উপ-পরিদর্শক (এসআই) 
 সহকারী উপ-পরিদর্শক (এএসআই) 
 হেড কনস্টেবল 
 সিলেকশন গ্রেড কনস্টেবল 
 কনস্টেবল 
 বিশেষ পুলিশ কর্মকর্তা (এসপিও)

আরো দেখুন 

 ভারতীয় আইন

তথ্যসূত্র 

ভারতে আইন প্রয়োগ
জম্মু ও কাশ্মীর সরকার
১৮৭৩-এ ভারতে প্রতিষ্ঠিত
মোজাম্মেল হক (চুয়াডাঙ্গার রাজনীতিবিদ)

মোজাম্মেল হক (১৯২৮–৪ সেপ্টেম্বর ২০১৭) বাংলাদেশ জাতীয়তাবাদী দলের রাজনীতিবিদ, শিল্পপতি ও চুয়াডাঙ্গা-২ আসনের সাবেক সাংসদ। তিনি ফেব্রুয়ারি ১৯৯৬, জুন ১৯৯৬ ও ২০০১ সালের নির্বাচনে সংসদ সদস্য নির্বাচিত হয়েছিলেন।

জন্ম ও প্রাথমিক জীবন 
মোজাম্মেল হক ১৯২৮ সালে চুয়াডাঙ্গা জেলায় জন্মগ্রহণ করেন।

রাজনৈতিক ও কর্মজীবন 
মোজাম্মেল হক বঙ্গজ তাল্লু গ্রুপের প্রতিষ্ঠাতা চেয়ারম্যান। তিনি চুয়াডাঙ্গা জেলা বিএনপির সাবেক সভাপতি। তিনি বাংলাদেশ জাতীয়তাবাদী দলের প্রার্থী হিসেবে চুয়াডাঙ্গা-২ (দামুরহুদা, জীবননগর-সদর) আসন থেকে ফেব্রুয়ারি ১৯৯৬ সালের ষষ্ঠ, জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে সংসদ সদস্য নির্বাচিত হয়েছিলেন। অষ্টম জাতীয় সংসদে তিনি মৎস্য ও পশু সম্পদ মন্ত্রণালয় সংক্রান্ত স্থায়ী কমিটির সভাপতি ছিলেন। ১৯৯১ সালের পঞ্চম জাতীয় সংসদ নির্বাচনে তিনি পরাজিত হয়েছিলেন। এছাড়াও তিনি চুয়াডাঙ্গা জেলা শিল্প ও বণিক সমিতির প্রতিষ্ঠাতা সভাপতি এবং রেডিও টুডের চেয়ারম্যান ছিলেন।

মৃত্যু 
মোজাম্মেল হক ৪ সেপ্টেম্বর ২০১৭ ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেছেন।

তথ্যসূত্র 

১৯২৮-এ জন্ম
২০১৭-এ মৃত্যু
চুয়াডাঙ্গা জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
ষষ্ঠ জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
বাংলাদেশী শিল্পপতি
বাংলাদেশী ব্যবসায়ী
চুয়াডাঙ্গা জেলার ব্যক্তি